Hjem
Indeks

# Koble en USB-harddisk til basestasjonen

Hvis basestasjonen har støtte for det, kan du koble en USB-harddisk til USB-porten på basestasjonen, slik at datamaskiner på nettverket (det trådløse og det kabelbaserte) kan koble seg til disken og dele og oppbevare filer og data.

Time Capsule inneholder allerede en intern AirPort-disk. Du kan koble ytterligere USB-harddisker til USB-porten på Time Capsule.

## Slik kobler du en USB-harddisk til basestasjonen eller Time Capsule-enheten:

Koble harddisken til USB-porten på baksiden av enheten. Hvis du kobler en USB-hub til enheten, kan du koble til flere harddisker slik at du får tilgang til dem via det trådløse nettverket.

AirPort-verktøy har ikke støtte for formatering av harddisker. Formater harddisken ved hjelp av datamaskinen. Hvis du bruker en Macintosh-maskin, formaterer du harddisken med Mac OS Extended-format (også kalt HFS Plus). Hvis du bruker en maskin med Windows, formaterer du harddisken med FAT32-format.

Hvis du bruker en Time Capsule-enhet, kan du slette innholdet på den interne AirPort-disken fra Disker-panelet i AirPort-verktøy.

Hvis du vil se informasjon om harddisken, åpner du AirPort-verktøy, markerer basestasjonen og velger deretter Basestasjon > Manuell konfigurering. Oppgi basestasjonspassordet hvis det er nødvendig. Klikk på Disker i verktøylinjen.

Du kan angi tilgangsrettigheter for harddisken og gi den et arbeidsgruppenavn i Fildeling-panelet.

Åpne AirPort-verktøy. På Macintosh-maskiner finner du AirPort-verktøy i Verktøy-mappen i Programmer-mappen, og på datamaskiner med Windows finner du AirPort-verktøy ved å velge Start > Alle programmer > AirPort.

### Beslektede emner

delte USB-enheter

brukerkontoer