Hjem
Indeks

# Tilordne en bestemt DHCP-adresse til en klientmaskin

Du kan konfigurere 802.11n-basestasjonen eller Time Capsule-enheten til å reservere en DHCP-adresse for klientmaskiner på AirPort-nettverket. Når klientmaskinene kobler seg til nettverket, deler basestasjonen eller Time Capsule-enheten alltid ut den samme DHCP-adressen til klienten.

Basestasjonen eller Time Capsule-enheten må være konfigurert til å dele ut IP-adresser til klientmaskiner på nettverket ved hjelp av DHCP før du kan reservere DHCP-adresser.

## Slik reserverer du DHCP-adresser:

1. Åpne AirPort-verktøy. På maskiner med Mac OS X finner du AirPort-verktøy i Verktøy-mappen i Programmer-mappen, og på maskiner med Windows XP finner du AirPort-verktøy ved å velge Start > Alle programmer > AirPort.

2. Marker enheten du vil konfigurere, og klikk deretter på Manuell konfigurering. Oppgi passordet hvis det er nødvendig.

3. Klikk på Internett i verktøylinjen, og klikk deretter på DHCP.

4. Klikk på Legg til (+) nedenfor DHCP-reservasjoner-listen, og følg instruksjonene på skjermen for å reservere en DHCP-adresse. Du må vite MAC-adressen til klientmaskinen du reserverer adressen for, og du må bestemme deg for hvilken adresse i DHCP-serien du vil reservere.

### Beslektede emner

DHCP