Hjem
Register

# Holde basen eller Time Capsule ajour

Du kan opdatere firmware på AirPort-basen eller Time Capsule, efterhånden som der kommer ny firmware til basen. Hvis der findes ny firmware, bliver du underrettet om det, næste gang du starter AirPort-værktøj. Følg instruktionerne på skærmen for at hente og installere den nye firmware.

Du kan også søge efter opdateringer manuelt.

## Du opdaterer firmwaren manuelt på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en computer med Mac OS X og i Start > Alle programmer > AirPort på en Windows-computer.

2. Vælg "Søg efter opdateringer" på menuen AirPort-værktøj.

3. Klik på Hent for at hente alle tilgængelige firmwareopdateringer, eller klik på Vis info for at vælge bestemt firmware til den trådløse enhed, du opdaterer.

4. Når firmwaren er overført, skal du klikke på Opdater for at installere den på enheden. Hvis du opdaterer mere end en enhed, skal du klikke på Vis oplysninger for at vælge de enheder, du vil opdatere.

Hvis du har overført firmware, men ikke installeret det, kan du gøre det senere. Åbn AirPort-værktøj, vælg den enhed, du vil opdatere, og klik derefter på Manuel indstilling. Klik på Opdater i vinduet Resume i AirPort-indstillinger for at installere firmwaren.

### Beslægtede emner

Indstille en trådløs AirPort-enhed