Hjem
Register

# Nyheder i AirPort

Denne side indeholder oplysninger om de nye funktioner i AirPort. Hvis du vil vide mere om indstilling og brug af en AirPort Extreme-base, AirPort Express eller Time Capsule, skal du klikke på knappen Hjem ovenfor, så forsiden til AirPort-hjælp åbnes.

Simultaneous Dual-Band Time Capsule og AirPort Extreme

Den nye AirPort Extreme og den nye Time Capsule er baseret på et udkast til IEEE 802.11n-specifikationen med MIMO-teknologi (multiple-input multiple-output). Begge enheder har flere antenner, som sikrer optimal hastighed og rækkevidde. Du kan overføre data op til fem gange hurtigere end med 802.11g. Desuden har de dobbelt så stor rækkevidde som med den trådløse 802.11g-standard og sikrer dækning i hele hjemmet, klasseværelset eller et mindre kontor.

Den nye AirPort Extreme-base og Time Capsule er baseret på Simultaneous Dual-Band-teknologi, så de både kan bruge 2,4 GHz og 5 GHz frekvensområdet samtidig. Når du indstiller en AirPort Extreme eller Time Capsule, opretter den to hurtige Wi-Fi-netværk: Et 2,4 GHz netværk til 802.11b-, 802.11g- og 802.11n-enheder, f.eks. iPhone, iPod touch og ældre computere, og et 5 GHz netværk til 802.11n- og 802.11a-enheder, f.eks. nyere computere og Apple TV.

Og de er 100% kompatible med ældre modeller, så Mac- og Windows-computere, der bruger trådløse 802.11a-, 802.11b- og 802.11g-kort eller kort baseret på udkast til IEEE-specifikationen for 802.11n, kan oprette forbindelse til et trådløst AirPort-netværk. De arbejder også problemløst sammen med AirPort Express ved trådløs streaming af musik m.m. AirPort Extreme-basen og Time Capsule har tre ekstra 10/100/1000 Ethernet-porte, så du får ikke brug for en ekstra router til dit netværk.

AirPort Extreme▸

Indstil et gæstenetværk, og del din Internetforbindelse

Du kan indstille et gæstenetværk med eller uden adgangskodebeskyttelse i hjemmet eller på kontoret, så trådløse enheder – f.eks. computere, iPhone, iPod touch og Apple TV – kun får adgang til Internet. Et gæstenetværk giver trådløse klienter mulighed for at oprette forbindelse til Internet, uden at de får adgang til dit private netværk. Når du indstiller et gæstenetværk, bliver en del af Internetforbindelsen forbeholdt gæster. Hvis der er indstillet fælles enheder på klientcomputerne, kan gæsterne også kommunikere med hinanden.

Indstille et gæstenetværk▸

Dele en USB-harddisk eller -printer med alle andre brugere på netværket

Du kan slutte en USB-harddisk til en AirPort Extreme-base eller Time Capsule, så alle på netværket kan sikkerhedskopiere, opbevare og dele arkiver. Du kan også tilslutte en USB-printer, eller du kan tilslutte et USB-samlingspunkt og derefter tilslutte en harddisk og en printer, som alle brugere på netværket har adgang til.

Hvis du bruger en Time Capsule, behøver du ikke at tilslutte en ekstern USB-disk, da Time Capsule leveres med en intern AirPort-disk. Hvis du bruger Mac OS X Leopard (v10.5.1 eller en nyere version), kan du indstille Time Capsule som disk til sikkerhedskopier og bruge Time Machine til at sikkerhedskopiere alle de Mac-computere på netværket, der bruger Mac OS X Leopard.

fælles USB-enheder▸

Indstil netværket hurtigt og nemt med det nye AirPort-værktøj

AirPort-værktøj kombinerer brugervenligheden fra AirPort-indstillingsassistent med kraften i AirPort-hjælpeværktøj i et enkelt program. AirPort-værktøj har en enklere brugergrænseflade og giver adgang til alle softwareindstillingerne fra det samme program. Det sikrer mulighed for bedre administration af flere baser og funktioner til overvågning af klienter og logoplysninger. AirPort-værktøj giver dig mulighed for at oprette gæstekonti, der udløber automatisk, og som giver gæster midlertidig adgang til netværket, så du ikke behøver at oplyse adgangskoden til netværket, når du har gæster i hjemmet eller kontoret. Du kan endda indstille konti med tidsbegrænsninger og dermed optimere funktionerne til børnesikring. Denne version af AirPort-værktøj understøtter IPv6 og Bonjour, så du kan annoncere netværkstjenester, f.eks. udskrivning og deling af en harddisk, via WAN-porten.

AirPort-værktøj▸