Hjem
Indeks

# Koble til Internett via PPPoE

Noen leverandører som tilbyr Internett via kabel og DSL, krever at du bruker PPPoE (PPPoE = Point-to-Point Protocol over Ethernet) ved tilkobling til Internett.

Hvis du bruker et DSL- eller et kabelmodem, må du kontrollere at modemet er koblet til et telefon- eller kabeluttak og WAN-porten på den trådløse enheten, før du konfigurerer basestasjonen.

Åpne AirPort-verktøy, marker enheten du vil konfigurere, og klikk deretter på Manuell konfigurering. Oppgi passordet hvis det er nødvendig. Klikk på Internett i verktøylinjen, og klikk deretter på Internett-forbindelse. Velg PPPoE fra Koble til med-menyen.

På Macintosh-maskiner finner du AirPort-verktøy i Verktøy-mappen i Programmer-mappen, og på datamaskiner med Windows finner du AirPort-verktøy ved å velge Start > Alle programmer > AirPort.

## Slik konfigurerer du basestasjonen til å bruke PPPoE:

1. Skriv inn brukernavn, passord og eventuell annen informasjon du har fått fra Internett-leverandøren.

   Når du konfigurerer basestasjonen eller Time Capsule-enheten for tilkobling til Internett med PPPoE, mottar enheten IP-adresse automatisk fra Internett-leverandøren og bruker DHCP og NAT til å dele IP-tilkoblingen med andre maskiner på det trådløse nettverket.

2. Velg Alltid på, Automatisk eller Manuelt fra Forbindelse-lokalmenyen.

- Hvis du velger Alltid på, er den trådløse enheten koblet til modemet og Internett så lenge modemet er slått på.

- Hvis du velger Automatisk eller Manuelt fra Forbindelse-lokalmenyen, må du velge et tidsrom, for eksempel 10 minutter, fra lokalmenyen «Koble fra hvis inaktiv». Hvis du ikke lenger bruker programmet som krever Internett-tilgang etter at tiden er utløpt, blir maskinen koblet fra Internett.

- Hvis du velger Automatisk, kobler den trådløse enheten seg til modemet, som igjen kobler seg til Internett, når du bruker et program som krever Internett-tilgang, for eksempel e-post- og direktemeldingsprogrammer og nettlesere.

- Hvis du velger Manuelt, må du selv koble modemet til Internett når du bruker et program som krever Internett-tilgang.

3. Klikk på Oppdater for å aktivere de nye innstillingene.

Hvis nettleseren rapporterer en tilkoblingsfeil ved tilkobling til Internett, må du vente til datamaskinen er koblet til AirPort-nettverket og forsikre deg om at nettverket er koblet til Internett.

Hvis du vil kontrollere tilkoblingens status, bruker du symbolet for trådløs tilkobling i menylinjen (på Mac) eller ikonet for trådløst nettverk i systemstatusfeltet (på maskiner med Windows).

### Beslektede emner

Konfigurere en trådløs AirPort-enhet

PPPoE