Hjem
Indeks

# Kontrollere når en bruker skal ha tilgang til nettverket

Du kan begrense når på dagen og hvilke dager en datamaskin skal kunne kobles til AirPort Extreme-nettverket. Du kan kontrollere når en bruker skal ha mulighet til å bruke Internett, dele filer eller spille spill.

## Slik angir du innstillinger for tidsbegrenset tilgang til nettverket:

1. Åpne AirPort-verktøy. På Macintosh-maskiner finner du AirPort-verktøy i Verktøy-mappen i Programmer-mappen, og på datamaskiner med Windows finner du AirPort-verktøy ved å velge Start > Alle programmer > AirPort.

2. Marker basestasjonen eller Time Capsule-enheten, og klikk deretter på Manuell konfigurering. Oppgi passordet hvis det er nødvendig.

3. Klikk på AirPort i verktøylinjen, og klikk deretter på Tilgangskontroll.

4. Klikk på Legg til-knappen (+) og oppgi MAC-adressen og beskrivelse eller navn for maskinene du vil gi tilgang til nettverket. Du kan også klikke på Denne maskinen for å legge til MAC-adressen og navnet til maskinen du bruker.

5. Velg en verdi fra lokalmenyene. Velg en ukedag eller «Alle dager» fra Dag-lokalmenyen, og velg enten «hele dagen» eller «mellom» fra den andre lokalmenyen. Hvis du velger «mellom», kan du endre tidspunktene ved å dobbeltklikke i klokkeslettfeltene.

Hvis det ikke vises noen maskiner i listen, kan du endre standardinnstillingene for brukere som kobler seg til nettverket, ved å klikke på Rediger og velge verdier fra lokalmenyene.

### Beslektede emner

tilgangskontroll