Hjem
Indeks

# Bruke profiler

Enkelte versjoner av AirPort-basestasjonen og Time Capsule-enheten kan oppbevare opp til fem konfigurasjoner (kalles også profiler). En profil inneholder basestasjonsinnstillinger, for eksempel navn og passord, og informasjon om nettverkskonfigurasjonen, for eksempel informasjon om hvordan basestasjonen kobler seg til Internett.

Profiler kan være nyttige hvis du flytter enheten fra sted til sted. Du kan for eksempel ha én profil for når du bruker basestasjonen eller Time Capsule-enheten hjemme, hvor du kobler deg til Internett ved hjelp av PPPoE. Du kan ha en annen profil for kontoret, hvor du kobler deg til Internett ved hjelp av DHCP.

Når du oppretter en ny profil, arkiveres en kopi av gjeldende innstillinger i den aktive profilen. Du kan legge til en ny profil, endre profilinnstillinger og så oppdatere enheten med de nye innstillingene.

Åpne AirPort-verktøy, marker enheten du vil legge til profiler for, og klikk deretter på Manuell konfigurering. Oppgi passordet hvis det er nødvendig.

På maskiner med Mac OS X finner du AirPort-verktøy i Verktøy-mappen i Programmer-mappen. På maskiner med Windows finner du AirPort-verktøy ved å velge Start > Alle programmer > AirPort.

## Slik oppretter eller redigerer du en profil:

1. Velg Administrer profiler fra Basestasjon-menyen.

2. Gjør ett av følgende:

- Hvis du har en Mac, klikker du på Legg til-knappen (+) for å kopiere de gjeldende basestasjonsinnstillingene. Gi kopien et navn, for eksempel «Kontor», og utfør eventuelle endringer for basestasjonen avhengig av hvordan du bruker den.

- Hvis du bruker Windows, markerer du en profil i listen og klikker på Dupliser. Gi kopien et navn, for eksempel «Kontor», og klikk deretter på Ferdig. Utfør eventuelle endringer for basestasjonen avhengig av hvordan du bruker den.

3. Klikk på Oppdater for å arkivere endringer, og bytt til de nye innstillingene.

Hvis du vil veksle mellom profiler du ha lagt inn, velger du profilen du vil bruke, fra Profiler-lokalmenyen nederst i AirPort-verktøy-vinduet, og deretter klikker du på Oppdater.

### Beslektede emner

profiler