Hjem
Indeks

# Legge innholdet fra en Time Capsule-disk i arkiv

Alle Time Capsule-enheter inneholder en intern AirPort-disk. Inneholdet på denne disken kan legges i et arkiv ved hjelp av AirPort-verktøy.

Før du kan legge innholdet på Time Capsule-enheten i et arkiv, må du koble en ekstern disk til USB-porten på Time Capsule-enheten.

## Slik legger du innholdet fra en Time Capsule-disk i et arkiv

1. Åpne AirPort-verktøy. På Macintosh-maskiner finner du AirPort-verktøy i Verktøy-mappen i Programmer-mappen, og på datamaskiner med Windows finner du AirPort-verktøy ved å velge Start > Alle programmer > AirPort.

2. Marker Time Capsule-enheten som inneholder den interne AirPort-disken med innholdet du vil arkivere. Deretter klikker du på Manuell konfigurering.

3. Klikk på Disker i verktøylinjen, marker den interne AirPort-disken, og velg deretter Legg disk i arkiv fra lokalmenyen.

4. Velg måldisken fra Mål-lokalmenyen, og klikk deretter på Lag arkiv.

Time Capsule-statuslyset blinker gult mens innholdet på disken blir lagt i arkivet. Du vil ikke kunne endre innstillingene, oppdatere firmware eller starte Time Capsule på nytt, før innholdet på harddisken har blitt lagt i arkivet og Time Capsule har blitt tilgjengelig igjen.