Hjem
Register

# Indstille IPv6

IPv6 er en ny version af Internetprotokollen (IP). IPv6 bruges primært af forskningsinstitutioner. Det er ikke nødvendigt at indstille eller bruge IPv6 med de fleste computere.

Den største fordel ved IPv6 er, at adressernes størrelse øges fra 32 bit (den aktuelle IPv4-standard) til 128 bit. En adressestørrelse på 128 bit gør det muligt at bruge mange adresser. På den måde bliver der flere tilgængelige adresser eller knudepunkter end i øjeblikket. IPv6 sikrer også flere metoder til indstilling af adressen og enklere automatisk konfiguration.

IPv6 konfigureres som standard automatisk, og standardindstillingerne er tilstrækkelige. Men hvis netværksadministrationen eller Internetudbyderen specifikt har givet dig besked på at konfigurere IPv6 manuelt, skal du åbne AirPort-værktøj, vælge den enhed, du er ved at indstille, og derefter klikke på Manuel indstilling. Skriv om nødvendigt adgangskoden. Klik på Avanceret på værktøjslinjen, og klik på IPv6.

AirPort-værktøj ligger i mappen Hjælpeprogrammer i mappen Programmer på en computer med Mac OS X og i Start > Alle programmer > AirPort på en Windows-computer.

## Du indstiller IPv6 manuelt på følgende måde:

1. Vælg Vært, Tunnel eller Router på lokalmenuen IPv6-funktion, afhængigt af hvilken metode du har fået besked på at bruge.

2. Vælg Manuelt på lokalmenuen Konfigurer IPv6, og indtast derefter de oplysninger, du har fået af Internetudbyderen eller netværksadministratoren.

### Beslægtede emner

IPv6