Hjem
Indeks

# Dele en Internett-forbindelse med flere maskiner

En AirPort-basestasjon eller en Time Capsule-enhet kan dele en Internett-forbindelse med flere maskiner. Basestasjonen eller Time Capsule-enheten deler ut IP-adresser og ruter informasjonen fra Internett til datamaskinene på AirPort-nettverket ved hjelp av DHCP (DHCP = Dynamic Host Configuration Protocol) og NAT (NAT = Network Address Translation).

## Slå på NAT og DHCP:

1. Åpne AirPort-verktøy. På maskiner med Mac OS X finner du AirPort-verktøy i Verktøy-mappen i Programmer-mappen, og på maskiner med Windows XP finner du AirPort-verktøy ved å velge Start > Alle programmer > AirPort.

2. Marker enheten du vil konfigurere, og klikk deretter på Manuell konfigurering. Oppgi passordet hvis det er nødvendig.

3. Klikk på Internett i verktøylinjen, og klikk deretter på Internett-forbindelse.

4. Velg «Del en offentlig IP-adresse» fra Forbindelsesdeling-lokalmenyen.

5. Klikk på DHCP, og velg en adresseserie fra DHCP-serie-lokalmenyen. Som standard bruker enheten adresseserien fra 10.0.1.2 til 10.0.1.200.

Du kan også stille inn andre DHCP-valg. Du kan for eksempel angi hvor lenge en klientmaskin skal motta en gyldig IP-adresse, reservere bestemte IP-adresser for bestemte klientmaskiner og mer.

Hvis du vil vite mer om hvordan du bruker DHCP på nettverket, klikker du på koblingen nedenfor.

### Beslektede emner

DHCP

NAT (Network Address Translation)