Hjem
Indeks

# Opprette brukerkontoer for disker som er koblet til et AirPort-nettverk

Du kan opprette brukerkontoer for brukere på det trådløse nettverket og kontrollere hva slags tilgang de skal ha til de trådløse harddiskene som er koblet til basestasjonen. Hvis du bruker Time Capsule, kan du konfigurere kontoer for de som bruker den interne AirPort-disken.

## Slik oppretter du en brukerkonto:

1. Åpne AirPort-verktøy. På maskiner med Mac OS X finner du AirPort-verktøy i Verktøy-mappen i Programmer-mappen, og på maskiner med Windows XP finner du AirPort-verktøy ved å velge Start > Alle programmer > AirPort.

2. Marker enheten du vil konfigurere, og klikk deretter på Manuell konfigurering. Oppgi passordet hvis det er nødvendig.

3. Klikk på Disker i verktøylinjen, og klikk deretter på Fildeling.

4. Velg «Med kontoer» fra Sikre delte disker-lokalmenyen, og klikk deretter på Konfigurer kontoer.

5. Klikk på Legg til-knappen (+), angi brukernavnet og deretter gir du brukeren et passord.

6. Velg Lese og skrive, Kun-les eller Ikke tillatt fra Fildelingstilgang-lokalmenyen avhengig av hvilke rettigheter du vil tildele brukeren.

### Beslektede emner

brukerkontoer