Hjem
Register

# Logge oplysninger om trådløst netværk

Du kan indstille AirPort-basen eller Time Capsule til at sende statusoplysninger til systemloggen i Mac OS X (eller til en syslog-vært) på en computer med Mac OS X eller til et syslog-program på en Windows-computer. Dette er nyttigt til problemløsning og overvågning af aktiviteten på den trådløse enhed.

Hvis du vil sikre, at logoplysningerne er korrekte, skal du indstille dato og tid på den trådløse enhed automatisk.

## Du opretter en baselog på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en Mac og i Start > Alle programmer > AirPort på en Windows-computer.

2. Vælg den enhed, du indstiller, og klik derefter på Manuel indstilling. Skriv om nødvendigt adgangskoden.

3. Klik på Avanceret på værktøjslinjen, og klik på Logarkiver og statistiske oplysninger.

4. Indtast IP-adressen på den computer, som skal modtage basens logbeskeder, i feltet Syslog-modtageradresse.

5. Vælg den type oplysninger, der skal registreres, på lokalmenuen Syslog-niveau.

6. Du viser basens logarkiver ved at klikke på “Logarkiver og statistiske oplysninger”.

Du sikrer, at logarkiver indeholder korrekte oplysninger om dato og tid ved at vælge “Indstil tid automatisk” i vinduet Base i AirPort-indstillinger. Vælg derefter en netværkstidsserver og en tidszone på lokalmenuerne.

### Beslægtede emner

oprette logarkiver