Koti
Hakemisto

# Tietyn DHCP-osoitteen antaminen asiakastietokoneelle

Voit asettaa 802.11n-tukiaseman tai Time Capsulen varaamaan DHCP-osoitteita AirPort-verkon tietokoneille. Kun nämä asiakastietokoneet liittyvät verkkoon, tukiasema tai Time Capsule antaa kyseisille asiakkaille aina saman DHCP-osoitteen.

Tukiasema tai Time Capsule on määritettävä antamaan IP-osoitteita verkon asiakastietokoneille DHCP:n avulla ennen kuin voit tehdä DHCP-varauksen.

## DHCP-varauksen tekeminen:

1. Avaa AirPort-työkalu, joka sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

2. Valitse käyttöönotettava laite ja osoita Manuaaliset asetukset. Kirjoita tarvittaessa salasana.

3. Osoita työkalupalkissa AirPort ja sitten DHCP.

4. Osoita DHCP-varaukset-luettelon alla olevaa lisäyspainiketta (+) ja varaa DHCP-osoite seuraamalla näytöllä näkyviä ohjeita. Tarvitset sen asiakastietokoneen MAC-osoitteen, jolle olet varaamassa osoitetta, ja sinun pitää päättää minkä osoitteen DHCP-alueelta varaat.

### Tähän liittyvät aiheet

DHCP