Koti
Hakemisto

# Tukiaseman etäyhteys PPP:n kautta

Jos käytät kahdella ethernet-liitännällä varustettua tukiasemaa (Snow) tai sisäisellä modeemilla varustettua AirPort Extreme -tukiasemaa ja tukiaseman modeemi on liitetty puhelinrasiaan, voit soittaa tukiasemaan etätietokoneelta ja käyttää AirPort-verkkoa.

Etäyhteyden muodostaminen tukiasemaan mahdollistaa myös yhteyden AirPort-verkkoon ja kaikkiin siihen ethernetin kautta liitettyihin koneisiin. Jos tukiasema on yhdistetty internetiin DSL- tai kaapelimodeemilla, voit ottaa myös internet-yhteyden.

## Tukiaseman etäyhteyden määrittely:

1. Avaa AirPort-työkalu, joka sijaitsee Macissa Ohjelmat-kansiossa olevassa Lisäohjelmat-kansiossa ja Windowsissa kohdassa Käynnistä > Kaikki ohjelmat > AirPort.

2. Valitse oma tukiasemasi ja osoita Määrittely käsin. Syötä tarvittaessa tukiaseman salasana.

3. Osoita Verkko, valitse ”Salli PPP-sisäänsoitto” -valintaneliö ja osoita Määrittele.

4. Kirjoita käyttäjätunnus ja salasana, soittojen määrä ja muut asetukset.

Koska määrittelet tukiaseman vastaamaan tuleviin puheluihin, kannattaa miettiä oman puhelinlinjan varaamista tukiasemalle. Muiden puheluiden tuleminen samaa linjaa pitkin voi johtaa siihen, että AirPort-tukiaseman modeemi katkaisee yhteytensä.

Huomaa:Jos muodostat internet-yhteyden tukiaseman sisäisen modeemin avulla, et voi ottaa käyttöön PPP-sisäänsoittoa.