Hjem
Register

# Hvad kan sluttes til portene på basen og Time Capsule?

Brug denne tabel, hvis du vil vide, hvad du kan slutte til en AirPort-base eller Time Capsule.

symbol | port

Port til 10/100/1000Base-T Ethernet WAN

Tilslut et DSL- eller kabelmodem, eller slut basen til et eksisterende Ethernet-netværk med Internetadgang.

Port til 10/100/1000Base-T Ethernet LAN

Tilslut lokale Ethernet-computere (computere uden forbindelse til Internet) og printere.

Port til USB-printer eller -harddisk

Tilslut en USB-printer, så de computere, der er forbundet til AirPort-netværket, kan dele printeren. Hvis enheden understøtter det, kan du tilslutte en kompatibel USB-harddisk, så computere, der har forbindelse til netværket, kan bruge disken, eller du kan tilslutte et USB-samlingspunkt og derefter tilslutte både en printer og en harddisk.

Port til strømforsyning

Sæt den ene ende af kablet fra AirPort Extreme-basen i porten til strømforsyningen, og slut strømforsyningen til en stikkontakt.