Koti
Hakemisto

# Jos USB-tulostin ei reagoi

Jos liitit tulostimen tukiaseman tai Time Capsulen USB-porttiin ja verkossa olevat tietokoneet eivät voi tulostaa sille, voit yrittää näitä keinoja ongelman ratkaisemiseksi.

## Jos tulostin ei vastaa, yritä seuraavaa:

- Varmista, että tulostin on kytketty pistorasiaan ja sen virta on päällä.

- Jos tulostin on päällä, sammuta se, odota muutama sekunti ja laita se takaisin päälle.

- Varmista että kaapelit on liitetty kunnolla tulostimeen ja langattoman laitteen USB-porttiin.

- Varmista että tulostin on valittuna asiakastietokoneiden tulostinluettelossa.

Mac OS X:ssä: Avaa Järjestelmäasetukset ja osoita Tulostus ja faksaus. Valitse tulostin ja osoita sitten Poista. Osoita Lisää ja valitse tulostin luettelosta. Jos tulostinta ei näy luettelossa, osoita lisäyspainiketta (+) ja kun löydät tulostimen luettelosta, osoita Lisää.

Windowsissa: Asenna Bonjour for Windows AirPort-työkalu-CD:ltä ja seuraa ohjeita tulostimen liittämiseksi.

Kaikki USB-tulostimet eivät ehkä ole yhteensopivia AirPortin kanssa. Ota yhteyttä tulostimen valmistajaan, jos ongelma jatkuu. Valmistajan verkkosivulla saattaa olla uudet tulostinohjaimet.

### Tähän liittyvät aiheet

AirPort-ongelmien selvittäminen