Hjem
Register

# Indstille dato og tid på den trådløse enhed

Hvis du indstiller basen eller Time Capsule til at logge statusoplysninger til Mac OS X-systemlogarkivet (eller syslog-værten), eller du bruger tidsindstillet brugeradgang på et netværk, der understøtter det, skal du indstille basen eller Time Capsule til at indstille dato og tid automatisk. Dette sikrer, at logarkiverne er præcise, og at brugere kan få adgang til netværket på de rigtige tidspunkter.

For at kunne indstille tiden automatisk skal du have adgang til en netværkstidsserver (NTS) på dit netværk eller via Internet.

## Du indstiller dato og tid automatisk på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en computer med Mac OS X og i Start > Alle programmer > AirPort på en Windows-computer.

2. Vælg din enhed, og klik derefter på Manuel indstilling. Skriv om nødvendigt adgangskoden.

3. Klik på AirPort på værktøjslinjen, og klik derefter på Base eller Time Capsule, afhængigt af hvad du indstiller.

4. Vælg afkrydsningsfeltet "Indstil tid automatisk", og vælg derefter en tidsserver på lokalmenuen.

5. Du kan vælge tidszonen på lokalmenuen Tidszone, hvis basen understøtter det.

### Beslægtede emner

Indstille en trådløs AirPort-enhed

oprette logarkiver