Hjem
Indeks

# Kontrollere tilgangen til det trådløse nettverket

Med tilgangskontroll kan du angi hvilke maskiner som skal kunne sende eller motta informasjon gjennom det trådløse nettverket. Hvis den trådløse enheten har støtte for det, kan du også kontrollere når på dagen og hvilke dager en datamaskin skal kunne kobles til nettverket.

Tilgangskontroll forhindrer at datamaskiner som ikke står på tilgangskontrollisten, får tilgang til AirPort-nettverket.

Du angir tilgangsinnstillinger ved hjelp av AirPort-verktøy. Åpne AirPort-verktøy, marker den trådløse enheten, og velg deretter Basestasjon > Manuell konfigurering. Oppgi passordet hvis nødvendig. Klikk på AirPort i verktøylinjen, og klikk deretter på Tilgangskontroll.

På maskiner med Mac OS X finner du AirPort-verktøy i Verktøy-mappen i Programmer-mappen. På maskiner med Windows finner du AirPort-verktøy ved å velge Start > Alle programmer > AirPort.

## Slik konfigurerer du tilgangskontroll:

Velg Lokal (tilgjengelig på enkelte typer av AirPort-basestasjoner), Tidsbegrenset tilgang eller RADIUS fra lokalmenyen MAC-adressetilgangskontroll avhengig av den trådløse enheten du konfigurerer.

- Hvis du velger Lokal, klikker du på Legg til-knappen (+) og oppgir AirPort-ID-en eller den trådløse MAC-adressen til klienten du vil at skal ha tilgang til nettverket. Deretter klikker du på Denne maskinen for å legge til datamaskinens AirPort-ID. I Beskrivelse-feltet skriver du inn maskinens navn slik at det vises i listen.

- Hvis du velger Tidsbegrenset tilgang, klikker du på Legg til-knappen (+) og oppgir MAC-adressen og beskrivelse eller navn for maskinene du gir tilgang til nettverket. Hvis du vil legge til MAC-adressen og navnet til maskinen du bruker til å konfigurere basestasjonen, klikker du på Denne maskinen. Velg en verdi fra lokalmenyene. Velg en ukedag eller «Alle dager» fra Dag-lokalmenyen, og velg enten «hele dagen» eller «mellom» fra den andre lokalmenyen. Hvis du velger «mellom», kan du endre tidspunktene ved å dobbeltklikke i klokkeslettfeltene.

- Hvis du velger RADIUS, oppgir du typen RADIUS-tjeneste, RADIUS-IP-adressene, delt hemmelighet og primærport for den primære RADIUS-tjeneren. Oppgi informasjonen om den sekundære RADIUS-tjeneren hvis det finnes en sekundær RADIUS-tjener. Ta kontakt med tjeneradministratoren hvis du trenger informasjon.

Hvis du bruker lokal tilgangskontroll i et WDS-nettverk (WDS = Wireless Distribution System), kopierer du tilgangskontrollisten til alle basestasjonene i nettverket.

### Beslektede emner

tilgangskontroll

RADIUS