Koti
Hakemisto

# Jos unohdat tukiaseman, Time Capsulen tai verkon salasanan

Jos unohdat tukiaseman, Time Capsulen tai AirPort-verkon salasanan, voit palauttaa laitteen tehdasasetuksiin ja valita uuden salasanan.

## Salasanan nollaaminen:

1. Kun laite on kytketty pistorasiaan, paina reset-painiketta kynän kärjellä muutaman sekunnin ajan. Verkon ja laitteen salasanoiksi palautetaan väliaikaisesti ”public”.

2. Avaa AirPort-työkalu, joka sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

3. Valitse nollattu laite ja osoita Määrittely käsin. Kirjoita tarvittaessa salasana. Oletussalasana on ”public”.

4. Osoita työkalupalkissa AirPort ja sitten Tukiasema.

5. Anna laitteelle uusi salasana ja osoita Päivitä.

Jos muutoksia ei tehdä viiden minuutin kuluessa nollauksesta, laite on nollattava uudelleen.

### Tähän liittyvät aiheet

Langattoman AirPort-laitteen käyttöönotto