Koti
Hakemisto

# Tukiaseman tai Time Capsulen nimen ja salasanan määrittäminen

Anna langattomalle laitteelle nimi, jotta tunnistat sen helposti, kun verkossa on useita laitteita. Nimen avulla laite on helppo löytää. Langattoman laitteen nimi näkyy AirPort-työkalun vasemmalla puolella olevassa luettelossa. Voit myös suojata langattoman laitteen salasanalla. Tämä takaa sen, että vain henkilöt, jotka tietävät salasanan, voivat muuttaa asetuksia.

Yhteys- ja sijaintitiedot voivat olla hyödyllisiä, jos käytät SNMP:tä (Simple Network Management Protocol) laitteen toiminnan tarkkailuun.

Valitse ”Salli määritysten tekeminen WAN:in kautta” jos haluat sallia langattomien laitteiden määrittelyn ethernet WAN -portin kautta. Tällä tavoin voit tehdä muutoksia asetuksiin, kun olet yhteydessä laitteeseen internetin välityksellä. Voit asettaa langattoman laitteen näkymään internetissä valitsemalla ”Salli käyttöönotto internetin kautta Bonjourilla” -valintaneliön, jos tukiasema tukee tilin pitämistä domainnimipalvelussa.

Jos voit käyttää aikapalvelinta joko verkossa tai internetissä, voit valita Aseta aika automaattisesti -valintaneliön ja valita aikapalvelimen. Voit myös valita aikavyöhykkeen ponnahdusvalikosta, jos tukiasema tukee toimintoa. Tämä varmistaa, että laite on oikeassa ajassa, ja se on hyödyllistä jos seuraat tukiaseman lokeja.

### Tähän liittyvät aiheet

Langattoman AirPort-laitteen käyttöönotto