Koti
Hakemisto

# Mitä uutta AirPortissa

Tällä sivulla kerrotaan AirPortin uusista ominaisuuksista. Lisätietoja AirPort Extreme -tukiaseman, AirPort Expressin tai Time Capsulen käyttöönotosta saat siirtymällä AirPort-ohjeiden pääsivulle osoittamalla yllä olevaa Koti-painiketta.

Kaksitaajuuksinen Time Capsule ja AirPort Extreme

Uusi AirPort Extreme ja uusi Time Capsule perustuvat IEEE 802.11n -standardiehdotukseen, joka käyttää MIMO-tekniikkaa (multiple-input multiple-output). Molemmissa laitteissa on useita antenneja suurimman mahdollisen nopeuden ja kantaman saavuttamiseksi. Tiedonsiirto on jopa viisi kertaa nopeampaa kuin 802.11g:ssä. Lisäksi niiden kantama on yli kaksi kertaa 802.11g-standardia laajempi, joka mahdollistaa käytön kaikkialla kotona, luokassa tai pienessä toimistossa.

Uusi AirPort Extreme -tukiasema ja Time Capsule perustuvat kaksitaajuuksiseen teknologiaan, joten ne voivat toimia sekä 2,4 gigahertsin (GHz) tai 5 gigahertsin (GHz) alueella samanaikaisesti. Kun otat AirPort Extremen tai Time Capsulen käyttöön, se luo kaksi erittäin nopeaa Wi-Fi-verkkoa: 2,4 gigahertsin (GHz) verkon 802.11b-, 802.11g- ja 802.11n-laitteille, kuten iPhonelle, iPod touchille ja vanhemmille tietokoneille, sekä 5 gigahertsin (GHz) verkon 802.11n- ja 802.11a-laitteille, kuten uudemmille tietokoneille ja Apple TV:lle.

Ne ovat lisäksi täysin taaksepäin yhteensopivia, joten Mac- ja PC-tietokoneet, joissa on 802.11a-, 802.11b-, 802.11g-standardien tai IEEE 802.11n -standardiluonnoksen mukainen langaton verkkokortti voivat liittyä AirPort-verkkoon. Ne toimivat myös täydellisesti AirPort Expressin kanssa langattomassa musiikin virtaustoistossa ja muussa. AirPort Extreme -tukiasemassa ja Time Capsulessa on lisäksi kolme 10/100/1000 Ethernet -porttia, joten et tarvitse verkossa erillistä kytkintä.

AirPort Extreme▸

Vierasverkon luominen ja internet-yhteyden jakaminen

Ottamalla käyttöön vierasverkon kotona tai työpaikalla voit tarjota langattomille laitteille, kuten tietokoneille, iPhonelle, iPod touchille ja Apple TV:lle, pääsyn ainoastaan internetiin. Vierasverkko mahdollistaa langattomien asiakkaiden muodostaa yhteys internetiin pääsemättä yksityiseen verkkoon. Kun määrittelet vierasverkkoa, osa internet-yhteydestäsi varataan vieraiden käyttöön. Jos asiakastietokoneilla on käytössä jakopalveluja, asiakkaat voivat myös kommunikoida toistensa kanssa.

Vierasverkon käyttöönotto▸

Jaa USB-kovalevy tai -tulostin kaikille verkossa

Voit liittää USB-kovalevyn AirPort Extreme -tukiasemaan tai Time Capsuleen, jolloin kaikki verkon käyttäjät voivat varmuuskopioida, tallentaa ja jakaa tiedostojaan. Voit myös liittää USB-tulostimen tai liittää ensin USB-keskittimen ja sitten kovalevyn ja tulostimen, jolloin kaikki verkon käyttäjät voivat käyttää niitä.

Jos käytät Time Capsulea, et tarvitse ulkoista USB-levyä, koska Time Capsulessa on oma sisäinen AirPort-levynsä. Jos käytät Mac OS X Leopard 10.5.1:tä tai uudempaa, voit ottaa Time Capsulen käyttöön varmuuskopiolevynä ja käyttää Time Machinea verkon kaikkien Mac OS X Leopardia käyttävien Macien varmuuskopiointiin.

jaetut USB-laitteet▸

Verkon käyttöönotto on nopeaa ja helppoa uudella AirPort-työkalulla

AirPort-työkalu yhdistää AirPortin käyttöönottoapurin helppouden ja AirPortin hallintatyökalun tehokkuuden yhteen ohjelmaan. AirPort-työkalussa on yksinkertaisempi käyttöliittymä, josta voidaan muuttaa kaikkia asetuksia. Se helpottaa myös useiden tukiasemien ylläpitoa paremmilla seuranta- ja kirjaamisominaisuuksilla. AirPort-työkalu mahdollistaa myös vanhenevien vierailutilien luomisen verkon väliaikaista käyttöä varten, joten sinun ei enää tarvitse kertoa verkkosi salasanaa kotisi tai toimistosi vieraille. Voit jopa luoda lapsille tilejä, joissa on aikarajoituksia. Tämä AirPort-työkalu tukee IPv6:tta ja Bonjouria, joten voit mainostaa verkkopalveluita, kuten tulostusta ja tiedostojakoa, WAN-portin kautta.

AirPort-työkalu▸