Hjem
Indeks

# Bli kjent med AirPort

Med AirPort kan du koble til Internett fra hvor som helst hjemme – uten det vanlige kabelrotet som kjennetegner maskiner som er tilkoblet Internett. Hvis du leter etter svar på bestemte spørsmål, skriver du et ord eller en setning i feltet. Hvis du vil vite mer om hva du kan gjøre ved hjelp av AirPort, klikker du på et emne.

Ta av med AirPort

I 1999 introduserte Apple AirPort, den enkle metoden for trådløs tilkobling til Internett. I 2003 kom AirPort Extreme på markedet, og med støtten for 802.11g-standarden ble den trådløse tilkoblingen både raskere og sikrere. I 2004 fortsatte Apple med å videreutvikle de trådløse mulighetene, og med AirPort Express ga Apple oss den første basestasjonen med trådløs nettverkstilkobling og lyd-, utskrifts- og brofunksjonalitet i én kompakt enhet. Den nyeste generasjonen trådløse AirPort-enheter er de raskeste og kraftigste trådløse enhetene hittil. Nye AirPort Extreme, nye AirPort Express og Time Capsule er basert på et utkast til IEEE 802.11n-spesifikasjonen og leverer hastigheter opptil fem ganger raskere og dobbelt så lang rekkevidde som tidligere.

Om AirPort▸

Konfigurere en trådløs AirPort-enhet

Å konfigurere AirPort Express, Time Capsule eller en AirPort Extreme-basestasjon er enklere enn noensinne. AirPort-verktøy gjør mesteparten av jobben for deg. Den konfigurerer nettverket for deg og stiller inn maskinen din slik at den får tilgang til nettverket som den trådløse AirPort-enheten oppretter. Når du har koblet enheten til strømnettet og statuslyset har sluttet å blinke, åpner du AirPort-verktøy og følger instruksjonene som vises på skjermen. Hvis du vil konfigurere eller endre andre innstillinger (for eksempel avanserte sikkerhetsinnstillinger, lukkede nettverk, DHCP-leietid, tilgangskontroll, WAN-sikkerhet og signalstyrke), bruker du AirPort-verktøy til å konfigurere enheten manuelt.

Konfigurere en trådløs AirPort-enhet▸

Konfigurere et AirPort-nettverk

Med AirPort kan du opprette et trådløst nettverk som både Macintosh-maskiner med AirPort- eller AirPort Extreme-kort og Wi-Fi-kompatible Windows-PC-er kan bruke. I tillegg kan også andre enheter, for eksempel skrivere og USB-harddisker, kobles til nettverket. Én AirPort Extreme-basestasjon eller Time Capsule-enheten oppretter et nettverk hvor opptil 50 Macintosh-maskiner og Windows-PC-er kan koble seg trådløst til hverandre og til Internett. Med AirPort Express kan opptil 10 datamaskiner bruke nettverket.

Konfigurere et AirPort-nettverk▸

Bruke AirPort

Del én Internett-forbindelse med flere maskiner, og ha tilgang til Internett og e-post fra omtrent overalt i huset. Utveksle filer, spill spennende spill, og del en harddisk eller en skriver med alle i huset eller på kontoret – trådløst. Og med AirPort Express kan du nyte musikken fra iTunes-biblioteket omtrent hvor som helst i huset.

Bruke AirPort▸