Koti
Hakemisto

# Langattoman verkon pääsynhallinta

Pääsynhallinnalla voit määritellä mitkä tietokoneet voivat lähettää tai vastaanottaa tietoja langattoman verkon kautta. Voit myös määritellä mihin aikaan ja minä päivinä tietokoneet voivat käyttää verkkoa, jos langaton laite tukee ominaisuutta.

Käytön valvonnan avulla voidaan AirPort-verkon käyttö estää niiltä tietokoneilta, jotka eivät ole käyttöoikeusluettelossa.

Voit tehdä pääsyvalinnat AirPort-työkalun avulla. Avaa AirPort-työkalu, valitse langaton laitteesi ja valitse sitten Tukiasema > Manuaaliset asetukset. Kirjoita tarvittaessa salasana. Osoita työkalupalkissa AirPort ja sitten Käytön valvonta.

AirPort-työkalu sijaitsee Macissa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

## Pääsynhallinnan käyttöönotto:

Valitse Valvonta MAC-osoitteilla -ponnahdusvalikosta Paikallinen (käytössä joissakin AirPort-tukiasemissa), Ajoitettu käyttö tai RADIUS sen mukaan mitä langatonta laitetta määrittelet.

- Jos valitsit Paikallinen, osoita lisäyspainiketta (+) ja syötä sen asiakkaan AirPort-tunnus tai langaton MAC-osoite, jonka haluat pääsevän verkkoon, ja lisää käyttämäsi tietokoneen AirPort-tunnus osoittamalla Tämä tietokone. Kuvaus-kenttään voit syöttää luettelossa olevan tietokoneen nimen.

- Jos valitsit Ajoitettu käyttö, osoita lisäyspainiketta (+) ja syötä niiden tietokoneiden MAC-osoite ja kuvaus tai nimi, joiden sallit päästä verkkoon. Voit myös lisätä tukiaseman käyttöönottoon käyttämäsi tietokoneen MAC-osoitteen ja nimen osoittamalla Tämä tietokone. Valitse arvo ponnahdusvalikoista. Valitse päiväponnahdusvalikosta viikonpäivä tai kaikki päivät ja valitse toisesta ponnahdusvalikosta ”koko päivä” tai ”välillä”. Jos valitsit ”välillä”, voit muokata kellonaikoja kaksoisosoittamalla aikakenttiä.

- Jos valitsit RADIUS, syötä RADIUS-palvelun tyyppi, RADIUS-palvelimen IP-osoite, jaettu salaisuus ja RADIUS-palvelimen ensisijainen portti. Jos käytössä on toissijainen RADIUS-palvelin, syötä sen tiedot. Ota yhteyttä palvelimen ylläpitäjään, jos sinulla ei ole näitä tietoja.

Jos käytät WDS-järjestelmässä paikallista pääsynhallintaa, kopioi pääsynhallintaluettelo (ACL) kaikkiin verkon tukiasemiin.

### Tähän liittyvät aiheet

pääsynhallinta

RADIUS