Koti
Hakemisto

# USB-kovalevyn jakaminen verkossa

Jos tukiasema tukee toimintoa, voit liittää USB-kovalevyn tukiaseman USB-porttiin ja verkon tietokoneet (sekä langalliset että langattomat) voivat käyttää kovalevyä tiedostojen tallentamiseen ja jakamiseen.

Liitä kovalevy tukiaseman takana olevaan USB-porttiin. Avaa AirPort-työkalu, valitse tukiasema ja valitse sitten Tukiasema > Manuaaliset asetukset. Kirjoita tarvittaessa salasana. Osoita työkalupalkin Levyt-symbolia.

Huomaa: Jos käytät Time Capsulea, ulkoista USB-kovalevyä ei tarvitse liittää. Time Capsulessa on sisäinen AirPort-levy. Ota Time Capsulen levyn tai tukiasemaan liitetyn kovalevyn jako käyttöön noudattamalla seuraavia ohjeita.

AirPort-työkalu sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

## Levyjaon käyttöönotto:

1. Osoita Tiedostonjako.

2. Jos haluat suojata jaetun levyn salasanalla, valitse ”Levyn salasanalla” tai ”Tukiaseman salasanalla” tai valitse ”Tileillä”, jos haluat suojata levyn tilejä käyttäen.

   Jos päätät käyttää tilejä, osoita Määrittele tilit, osoita lisäyspainiketta (+) ja syötä käyttäjätunnus ja salasana jokaiselle käyttäjälle, joka käyttää levyä.

3. Määrittele vieraille levyn käyttöoikeudet valitsemalla AirPort-levyjen vieraspääsy -ponnahdusvalikosta joko Ei sallittu, Vain luku tai Luku ja kirjoitus.

   Vierailla on pääsy kovalevylle, mutta ei käyttäjätileihin.

4. Jos haluat tarjota etäpääsyn levyihin WAN-portin kautta, valitse ”Jaa levyjä ethernet WAN -portin kautta”.

Jos liität tukiasemaan USB-keskittimen, voit liittää siihen useita kovalevyjä ja käyttää niitä langattoman verkon kautta.

### Tähän liittyvät aiheet

jaetut USB-laitteet

käyttäjätilit