Koti
Hakemisto

# Tukiaseman tai Time Capsulen pitäminen ajan tasalla

Voit päivittää AirPort-tukiaseman tai Time Capsulen firmwaren, kun uusi firmware tulee saataville. Jos uusi firmware on saatavilla, siitä ilmoitetaan sinulle, kun seuraavan kerran käytät AirPort-työkalua. Lataa ja asenna uusi firmware seuraamalla näytöllä näkyviä ohjeita.

Voit myös etsiä päivityksiä käsin.

## Firmwaren päivittäminen käsin:

1. Avaa AirPort-työkalu, joka sijaitsee Mac OS X -tietokoneessa kansiossa Ohjelmat/Lisäohjelmat ja Windows-tietokoneessa kohdassa Käynnistä > Kaikki ohjelmat > AirPort.

2. Valitse AirPort-työkalu-valikosta ”Etsi päivityksiä”.

3. Lataa saatavilla olevat firmware-päivitykset osoittamalla Lataa tai, jos haluat ladata päivitettävään langattomaan laitteeseen tietyn firmwaren, osoita Näytä yksityiskohdat.

4. Kun firmware on ladattu, asenna se laitteeseen osoittamalla Päivitä. Jos päivität useamman kuin yhden laitteen, valitse laitteet, jotka haluat päivittää, osoittamalla Näytä yksityiskohdat.

Jos latasit firmwaren, mutta et asentanut sitä, voit tehdä sen myöhemmin. Avaa AirPort-työkalu, valitse päivitettävä laite ja osoita Määrittely käsin. Asenna firmware osoittamalla AirPort-asetusten Yhteenveto-osiossa Päivitä.

### Tähän liittyvät aiheet

Langattoman AirPort-laitteen käyttöönotto