Hjem
Indeks

# Bruke flere basestasjoner i et Ethernet-nettverk

Du kan opprette et nettverk som består av flere AirPort Extreme-basestasjoner eller Time Capsule-enheter (kalles også «samtrafikknettverk» eller «roamingnettverk»).

## Slik konfigurerer du et samtrafikknettverk:

1. Koble alle basestasjonene og Time Capsule-enhetene til det samme subnettet på Ethernet-nettverket, og gi alle enhetene like nettverksnavn og passord.

2. For å tildele IP-adresser til klienter på nettverket ved hjelp av DHCP (Dynamic Host Configuration Protocol) konfigurerer du én enhet til å fungere som DHCP-tjener. Slik gjør du det:

- Åpne AirPort-verktøy. På maskiner med Mac OS X finner du AirPort-verktøy i Verktøy-mappen i Programmer-mappen, og på maskiner med Windows XP finner du AirPort-verktøy ved å velge Start > Alle programmer > AirPort. Marker enheten du vil konfigurere som DHCP-tjener, og klikk deretter på Manuell konfigurering.

  Forsikre deg om at enheten tildeler IP-adresser fra en serie virkelige IP-adresser. Private IP-adresser som brukes av nettverksadressekonvertering (NAT), kan ikke brukes til samtrafikk. Klikk på Internett i verktøylinjen, klikk på Internett-forbindelse, og velg deretter «Distribuer en serie IP-adresser» fra Forbindelsesdeling-lokalmenyen.

3. Konfigurer alle de andre basestasjonene med brokobling ved å slå av DHCP og NAT. Slik gjør du det:

- I AirPort-verktøy markerer du enheten du vil konfigurere som en brokobling. Deretter klikker du på Manuell konfigurering. Oppgi passordet hvis det er nødvendig.

  Klikk på Internett-forbindelse i verktøylinjen, og velg deretter «Av (bromodus)» fra Forbindelsesdeling-lokalmenyen på enheten du vil konfigurere med brokobling.

Hvis du bruker trådløse enheter som støtter 802.11n, kan du utvide rekkevidden på nettverket ved å konfigurere et dynamisk WDS-nettverk (WDS = Wireless Distribution System).

### Beslektede emner

Utvide rekkevidden til et 802.11n-nettverk