Hjem
Register

# Bestemme, hvornår en bruger skal have adgang til netværket

Du kan bestemme de tidspunkter og dage, hvor en computer kan få adgang til AirPort Extreme-netværket. Du kan bestemme, hvornår en bruger skal have adgang til netværket og dermed til Internet, arkivdeling og netværksspil.

## Du indstiller tidsbaseret adgang til netværket på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en Mac og i Start > Alle programmer > AirPort på en Windows-computer.

2. Vælg base eller Time Capsule, og klik derefter på Manuel indstilling. Skriv om nødvendigt adgangskoden.

3. Klik på AirPort på værktøjslinjen, og klik på Adgangskontrol.

4. Klik på knappen Tilføj (+), og skriv MAC-adressen og en beskrivelse eller navnet på de computere, du giver adgang til netværket. Du kan også klikke på Denne computer for at tilføje MAC-adressen og navnet på den computer, du bruger.

5. Vælg en værdi på lokalmenuen. Vælg en bestemt ugedag eller hver dag på lokalmenuen med dage, og vælg "hele dagen" eller "mellem" på den anden lokalmenu. Hvis du vælger "mellem", kan du redigere tidspunkterne på dagen ved at dobbeltklikke i tidsfelterne.

Hvis der ikke vises nogen computere, kan du justere standardmulighederne for alle brugere, der opretter forbindelse til netværket, ved at klikke på Rediger og vælge værdier på lokalmenuerne.

### Beslægtede emner

Adgangskontrol