Hjem
Indeks

# Konfigurere basestasjonen eller Time Capsule-enheten til å bruke Bonjour

Bonjour er en nettverksteknologi som gjør det mulig for enheter å oppdage hverandre uten behov for konfigurering eller nettverksoppsett.

Enkelte AirPort Extreme-basestasjonsmodeller og alle Time Capsule-enheter har støtte for annonsering av tjenester via Internett med Bonjour. Dette krever et dynamisk DNS-vertsnavn (eller dynamisk, globalt vertsnavn) og et passord du har mottatt fra Internett-leverandøren eller nettverksadministratoren.

Ved å tilordne et dynamisk, globalt vertsnavn til den trådløse AirPort-enheten, kan du få tilgang til enheten fra en enhet som ikke er i det lokale nettverket, selv om den offentlige IP-adressen endres med jevne mellomrom.

Når du har kontoinformasjonen, følger du disse instruksjonene for å skrive inn informasjon i AirPort-verktøy.

## Slik skriver du inn dynamisk DNS-informasjon:

1. Åpne AirPort-verktøy. På Macintosh-maskiner finner du AirPort-verktøy i Verktøy-mappen i Programmer-mappen, og på datamaskiner med Windows finner du AirPort-verktøy ved å velge Start > Alle programmer > AirPort.

2. Marker enheten i listen, og klikk deretter på Manuell konfigurering. Oppgi passordet hvis det er nødvendig.

3. Klikk på Basestasjon eller Time Capsule, og klikk deretter på Rediger ved siden av navnet.

4. Marker «Bruk dynamisk, globalt vertsnavn», og skriv deretter inn informasjon for kontoen.

Spør Internett-leverandøren eller nettverksadministratoren hvis du trenger mer informasjon om støtte for Bonjour.