Hjem
Register

# Udforsk AirPort

Med AirPort kan du få forbindelse til Internet fra alle rum i huset - og det uden den kedelige bunke ledninger, man normalt ser for sig, når man taler om computere med forbindelse til Internet. Du kan få svar på dine spørgsmål ved at skrive et ord eller en sætning i feltet. Klik på et emne, hvis du vil vide, hvad du kan bruge AirPort til.

Kom i gang med AirPort

I 1999 introducerede Apple AirPort, den brugervenlige løsning til Internetadgang uden kabler. I 2003 bragte AirPort Extreme trådløse forbindelser et skridt videre med den trådløse standard 802.11g. I 2004 fortsatte Apple med AirPort Express udviklingen af trådløse enheder med den første base, der både indeholder trådløse netværksfunktioner samt trådløse lyd-, udskrivnings- og brofunktioner i en samlet, bærbar enhed. Den nye generation af trådløse AirPort-enheder er de hurtigste og mest kraftfulde trådløse enheder nogensinde. Den nye AirPort Extreme, den nye AirPort Express og Time Capsule, der er baseret på et udkast til IEEE 802.11n-specifikationen, leverer hastigheder, der er op til fem gange hurtigere, og har dobbelt så stor rækkevidde som tidligere.

Om AirPort▸

Indstille en trådløs AirPort-enhed

Det er nemmere end nogensinde at indstille en AirPort Extreme-base, en AirPort Express eller en Time Capsule. AirPort-værktøj klarer det meste af arbejdet for dig og indstiller netværket og konfigurerer computeren til det AirPort-netværk, som er oprettet af den trådløse AirPort-enhed. Når du har tilsluttet enheden, og statusindikatoren lyser konstant, skal du åbne AirPort-værktøj og følge instruktionerne på skærmen. Hvis du vil ændre eller foretage andre indstillinger (f.eks. avancerede sikkerhedsindstillinger, lukkede netværk, varighed af DHCP-lease, adgangskontrol, WAN-anonymitet eller styrkejusteringer), kan du bruge AirPort-værktøj til at indstille enheden manuelt.

Indstille en trådløs AirPort-enhed▸

Indstille et AirPort-netværk

Med AirPort kan du oprette et trådløst netværk, som både kan bruges af Mac-computere med et AirPort- eller AirPort Extreme-kort, af Wi-Fi-kompatible Windows-computere og af andre netværksenheder som f.eks. printere samt – med den nye AirPort Extreme og Time Capsule – fælles USB-harddiske. En enkelt AirPort Extreme-base eller Time Capsule kan bruges af op til 50 Mac- og Windows-computere, som trådløst kan oprette forbindelse til hinanden og til Internet. Med AirPort Express kan op til 10 computere oprette forbindelse.

Indstille et AirPort-netværk▸

Bruge AirPort

Del en enkelt Internetforbindelse med flere computere, og få adgang til Internet og din e-post overalt i hjemmet eller kontoret. Send og modtag arkiver, deltag i spil, og del en harddisk eller printer trådløst med alle i familien eller på kontoret. Og med AirPort Express kan du nyde din iTunes-musik næsten overalt i huset.

Bruge AirPort▸