Hjem
Register

# Give klientcomputere en bestemt DHCP-adresse

Du kan indstille din 802.11n-base eller Time Capsule, så den reserverer en DHCP-adresse til klientcomputere på AirPort-netværket. Når disse klientcomputere opretter forbindelse til netværket, giver basen eller Time Capsule dem den samme DHCP-adresse.

Basen eller Time Capsule skal være indstillet, så den giver IP-adresser til klientcomputere på netværket vha. DHCP, før du kan foretage en DHCP-reservation.

## Du indstiller DHCP-reservationer på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en computer med Mac OS X og i Start > Alle programmer > AirPort på en Windows-computer.

2. Vælg den enhed, du indstiller, og klik derefter på Manuel indstilling. Skriv om nødvendigt adgangskoden.

3. Klik på Internet på værktøjslinjen, og klik på DHCP.

4. Klik på Tilføj (+) under listen DHCP-reservationer, og reserver en DHCP-adresse som beskrevet i instruktionerne på skærmen. Du skal kende MAC-adressen på den klientcomputer, du reserverer en adresse til, og du skal beslutte, hvilken adresse i DHCP-udsnittet du vil reservere.

### Beslægtede emner

DHCP