Koti
Hakemisto

# Time Capsule -levyn tyhjentäminen

Jos käytät Time Capsulea, voit käyttää AirPort-työkalua sen levyn tyhjentämiseen.

Voit valita eri turvallisuustasojen välillä tyhjentäessäsi sisäisen AirPort-levyn:

Nopea tyhjennys (ei turvallinen): Nopea tyhjennys poistaa hakemistotiedot levyltä niin, että tiedot eivät enää sen jälkeen ole käytettävissä. Tiedot säilyvät levyllä, kunnes niiden päälle kirjoitetaan uutta tietoa. Koska tiedot ovat mahdollisesti palautettavissa, nopea tyhjennys on vähiten turvallinen vaihtoehto.

Kirjoita nollia tietojen päälle: Valitse tämä vaihtoehto, jos haluat kirjoittaa nollia levyllä olevien tietojen päälle. Tämä vaihtoehto tarjoaa hyvän tietosuojan lyhyimmässä ajassa. Koska tämä vaihtoehto kirjoittaa koko levylle, se kestää pidempään kuin nopea tyhjennys.

Ylikirjoita tiedot 7 kertaa: Tämä vaihtoehto kirjoittaa nollia koko levyn päälle seitsemän kertaa. 7-kertainen tietojen ylikirjoitus tarjoaa hyvän tavan poistaa tiedot ja se kestää seitsemän kertaa kauemmin kuin ”Kirjoita nollia tietojen päälle” -vaihtoehto.

Ylikirjoita tiedot 35 kertaa: Valitse tämä vaihtoehto, jos haluat poistaa levyn tiedot turvallisimmalla tavalla. Se kirjoittaa nollia koko levylle 35 kertaa. 35-kertainen tietojen ylikirjoitus on turvallisin vaihtoehto ja se kestää 35 kertaa kauemmin kuin ”Kirjoita nollia tietojen päälle” -vaihtoehto.

## Time Capsulen sisäisen AirPort-levyn tyhjentäminen:

1. Avaa AirPort-työkalu, joka sijaitsee Macissa Ohjelmat-kansiossa olevassa Lisäohjelmat-kansiossa ja Windowsissa kohdassa Käynnistä > Kaikki ohjelmat > AirPort.

2. Valitse Time Capsule, jonka sisäisen AirPort-levyn haluat tyhjentää, ja osoita Määrittely käsin.

3. Osoita työkalupalkissa Levyt, valitse sisäinen AirPort-levy ja valitse ponnahdusvalikosta Tyhjennä levy.

4. Syötä levyn nimi, valitse Turvallinen tyhjennys-ponnahdusvalikosta turvallisuustaso ja osoita Tyhjennä.

Time Capsulen merkkivalo vilkkuu keltaisena, kun levyä tyhjennetään. Et voi muuttaa asetuksia, päivittää firmwarea tai käynnistää Time Capsulea uudelleen ennen kuin levy on tyhjennetty.