Koti
Hakemisto

# USB-kovalevyn liittäminen tukiasemaan

Jos tukiasema tukee toimintoa, voit liittää USB-kovalevyn tukiaseman USB-porttiin ja verkon tietokoneet (sekä langalliset että langattomat) voivat käyttää kovalevyä tiedostojen tallentamiseen ja jakamiseen.

Jos käytössä on Time Capsule, se sisältää sisäisen AirPort-levyn. Voit liittää Time Capsulen USB-porttiin lisää USB-levyjä.

## USB-kovalevyn liittäminen tukiasemaan tai Time Capsuleen:

Liitä kovalevy laitteen takana olevaan USB-porttiin. Jos liität laitteeseen USB-keskittimen, voit liittää siihen useita kovalevyjä ja käyttää niitä langattoman verkon kautta.

AirPort-työkalu ei tue levyjen alustamista. Alusta kovalevy tietokonetta käyttäen. Macintoshissa alusta kovalevy käyttäen Mac OS laajennettu -muotoa, josta käytetään myös nimeä HFS+. Käytä Windows-tietokoneessa FAT32-muotoa.

Jos käytät Time Capsulea, voit tyhjentää sisäisen AirPort-levyn AirPort-työkalun Levy-osiossa.

Saat kovalevyn tiedot näkyviin avaamalla AirPort-työkalun, valitsemalla tukiaseman ja valitsemalla sitten Tukiasema > Manuaaliset asetukset. Syötä tarvittaessa tukiaseman salasana. Osoita työkalupalkin Levyt-symbolia.

Tiedostonjako-osiossa voit asettaa kovalevyn käyttöoikeudet ja antaa sille työryhmänimen.

Avaa AirPort-työkalu, joka sijaitsee Macissa kansiossa Ohjelmat/Lisäohjelmat ja Windowsissa kohdassa Käynnistä > Kaikki ohjelmat > AirPort.

### Tähän liittyvät aiheet

jaetut USB-laitteet

käyttäjätilit