Hjem
Register

# Vælge indstillinger til AirPort-værktøj

Brug AirPort-værktøjs indstillinger til at indstille basen eller Time Capsule, så den giver dig besked om opdateringer. Du kan også indstille den til at give dig besked, hvis der bliver fundet problemer, og til at vise instruktioner i løsning af problemerne.

## Du vælger AirPort-indstillinger på følgende måde:

1. Åbn AirPort-værktøj, der ligger i mappen Hjælpeprogrammer i mappen Programmer på en Mac og i Start > Alle programmer > AirPort på en Windows-computer.

2. Vælg Indstillinger på menuen AirPort-værktøj på en Mac eller på menuen Filer på en Windows-computer.

3. Vælg blandt følgende afkrydsningsfelter:

- Vælg "Søg efter opdateringer, når AirPort-værktøj starter" for automatisk at se efter software- og firmwareopdateringer på Apples websted, hver gang du starter AirPort-værktøj.

- Vælg afkrydsningsfeltet "Søg efter opdateringer", og vælg derefter et interval på lokalmenuen, f.eks. ugentligt, for at søge efter software- og firmwareopdateringer i baggrunden. AirPort-værktøj starter, hvis der er tilgængelige opdateringer.

- Vælg “Overvåg trådløse AirPort-enheder for problemer” for at undersøge problemer, som evt. får basens statusindikator til at blinke. Når afkrydsningsfeltet er valgt, starter AirPort-værktøj, hvis der bliver fundet et problem, og derefter vises instruktioner som hjælp til at løse problemet. Denne mulighed overvåger alle baser på netværket.

- Vælg “Overvåg kun trådløse AirPort-enheder, som jeg har konfigureret” for at begrænse antallet af baser, der overvåges, til de baser, der er indstillet fra den computer, du bruger.

- Vælg “Overvåg trådløse AirPort-enheder på Internet vha. Bonjour”, hvis du vil overvåge dine trådløse enheder eksternt.

Overvågning af trådløse AirPort-enheder kræver en AirPort Extreme-base, der understøtter AirPort Base Station Firmware 7.0 eller en nyere version, og AirPort-værktøj 5.2 eller en nyere version.