Hjem
Register

# Indstille NAT-muligheder til basen eller Time Capsule

Hvis du vil indstille NAT-muligheder (Network Address Translation) til den trådløse AirPort-enhed, skal du åbne enhedens konfiguration, klikke på Internet, sikre dig, at enheden er indstillet til at dele en offentlig IP-adresse på lokalmenuen Deling af forbindelse og derefter klikke på NAT.

## Med NAT-indstillinger kan du bl.a.:

- Slå standardvært til: En standardvært er den computer på netværket, som er åben over for Internet og modtager al indkommende trafik. Det er praktisk at have en standardvært, hvis du bruger en computer på AirPort-netværket til netværksspil eller vil dirigere al Internettrafik via en enkelt computer.

- Slå protokollen til NAT-portoverførsel til: NAT-PMP (NAT Port Mapping Protocol) har status som Internet Engineering Task Force Internet Draft og er et alternativ til den mere almindelige Universal Plug and Play-protokol (UPnP), der anvendes i mange NAT-routere. NAT-PMP gør det muligt for en computer på et privat netværk (bag en NAT-router) automatisk at konfigurere routeren, så den tillader klienter uden for det private netværk at kontakte denne computer.

  Protokollen inkluderer en metode til at finde en NAT-gateways offentlige IP-adresse, så en klient kan vise denne offentlige IP-adresse og portnummeret til andre computere, der vil kommunikere med den. Denne protokol anvendes i de aktuelle Apple-produkter, inklusive Mac OS X 10.4 Tiger, AirPort Extreme- og AirPort Express-netværksprodukter, Time Capsule og Bonjour til Windows.

Hvis du vil angive NAT-indstillinger, skal basen eller Time Capsule være indstillet til at dele sin Internetforbindelse via DHCP og NAT.

### Beslægtede emner

Network Address Translation (NAT)

portoverførsel