Hjem
Register

# Dele en printer via Ethernet WAN-porten

Hvis du indstiller en base eller Time Capsule til at dele en printer via Ethernet WAN-porten, kan computere, der ikke er på dit lokale netværk, udskrive til den. Hvis du f.eks. er på arbejde, kan du udskrive til en USB-printer, som er sluttet til din base hjemme.

## Du deler en printer via Ethernet WAN-porten på følgende måde:

1. Slut USB-printere til AirPort-basen eller Time Capsule.

2. Åbn AirPort-værktøj, der ligger i mappen Hjælpeprogrammer i mappen Programmer på en Mac og i Start > Alle programmer > AirPort på en Windows-computer.

3. Vælg den enhed, der skal dele printeren, og klik derefter på Manuel indstilling.

4. Klik på Printere på værktøjslinjen, og vælg derefter “Del printere via Ethernet WAN-porten”.