Hjem
Indeks

# Beskytte det trådløse nettverket ved hjelp av WPA2 (Wi-Fi Protected Access 2)

AirPort støtter to WPA2-moduser: Enterprise-modus, som bruker en RADIUS-tjener til brukergodkjenning, og Personal-modus som ikke krever en RADIUS-tjener.

Enterprise-modus er utviklet for store nettverk hvor en IT-ansvarlig konfigurerer og administrerer. For å kunne konfigurere et WPA Enterprise-nettverk må en 802.1X-tilkobling først være konfigurert. 802.1X-forbindelsen krever en godkjenningsprotokoll, for eksempel TTLS, LEAP eller PEAP. Den krever også en godkjenningstjener som kan håndtere nettverksbrukernes godkjenningsinformasjon og sertifikater.

Hvis du vil vite mer om WPA Enterprise-nettverk og hvordan du konfigurerer slike nettverk, klikker du på koblingen nedenfor.

Konfigurere et WPA2 Enterprise-nettverk

Personal-modus er til hjemmebruk og for mindre kontornettverk og kan klargjøres og administreres av de fleste brukere. Personal-modus krever ikke en separat godkjenningstjener. Nettverksbrukerne trenger vanligvis bare å oppgi brukernavn og passord for å koble til nettverket.

## Slik klargjør du et WPA2 Personal-nettverk:

1. Åpne AirPort-verktøy. På maskiner med Mac OS X finner du AirPort-verktøy i Verktøy-mappen i Programmer-mappen, og på maskiner med Windows XP finner du AirPort-verktøy ved å velge Start > Alle programmer > AirPort.

2. Marker enheten du vil konfigurere, og klikk deretter på Manuell konfigurering. Oppgi passordet hvis det er nødvendig.

3. Klikk på AirPort i verktøylinjen, og klikk deretter på Trådløst.

4. Velg WPA/WPA2 Personal fra Trådløssikkerhet-lokalmenyen hvis du vil at datamaskiner som er kompatible med WPA og WPA2, skal kunne koble seg til nettverket. Velg WPA2 Personal hvis du vil at kun datamaskiner som er kompatible med WPA2, skal kunne koble seg til nettverket.

5. Skriv inn et ASCII-passord på 8 til 63 ASCII-tegn.